**Конкурсқа қатысу үшін ЖОО-ға түскен және оқитын тұлғалар келесі құжаттарды тапсырады:**

1) Белгіленген үлгідегі өтініш;

2) Жеке сәйкестендіру нөмірі (ЖСН) көрсетілген жеке куәліктің / туу туралы куәліктің/паспорттың көшірмесі;

3) Алдыңғы алған білімін және үлгерім балын (жалпы орта білім аттестаты не ҰБТ/КТ сертификаты не дипломы) растайтын құжаттың көшірмесі:

- жалпы орта білім аттестатының орташа балы ҚР БҒМ белгілеген ең жоғары мәннен 80% кем емес және (немесе) ҰБТ/КТ сертификатының ҚР БҒМ белгілеген ең жоғары мәннен 60 % кем емес мәнге сәйкестігі;[[1]](#footnote-1)

- бакалавриаттың 1 (бірінші) курсына түскен кандидаттың (колледж, училище және т. б.) диплом бойынша үлгерімінің орташа балы 4,0-ден кем емес (5,0-ден);

- бакалавриаттың 1 (бірінші) курсын аяқтаған кандидаттар үшін GPA кемінде 3,0 (В);

- бакалавриаттың 2-3 (екінші, үшінші) курстарын аяқтаған кандидаттар үшін GPA кемінде 3,33 (В+)\*\*;

- жоғары оқу орнынан кейінгі білім берудің кез келген курсында білім алушылар үшін GPA кемінде 3,33 (В+)\*\*;

4) мекенжай анықтамасы;

5) отбасы құрамы туралы анықтама (тек көп балалы отбасылар үшін);

6) көрсетілген санаттардың біреуін (немесе бірнешеуін), егер осы топқа жататын болса, құжаттамалық растау: аз қамтылған және (немесе) толық емес отбасы, жетім, мүгедек;

7) оқуға қабылдау туралы/оқу туралы (заңды тұлғалардың 1 (бір) оқу жылы үшін оқу құнын, оқу курсын және нысанын төлеуі үшін, қаржылық қарызының жоқтығын көрсете отырып) қолы қойылған (ресми бланкіде немесе оқу орнының мөрімен расталған) анықтама;

8) конкурстарға, олимпиадаларға және т. б. қатысқанын куәландыратын құжаттардың көшірмесі (бар болса);

9) үміткердің мемлекеттік/ орыс/ағылшын тілдеріндегі мотивациялық хаты, кем дегенде 2 бетте (кем дегенде 4000 (төрт мың) белгі) эссе болып табылады, онда кандидат өзінің академиялық мүддесі, тәжірибесі мен жетістіктері, өмірлік ұстанымы мен мақсаттары, білім беру бағдарламасы мен ЖОО-ны таңдау себептері туралы баяндайды (9-тармақ), тек шетелде "магистр" дәрежесін алу конкурсына қатысушылар үшін;

10) шет елде "магистр" дәрежесін алуға арналған конкурсқа қатысушылар үшін ғана кандидат туралы пікір білдіретін (оның ішінде ғылыми жетекшінің) (10-тармақ) мемлекеттік/орыс/ағылшын (таңдау бойынша) тілдерінде 2 дана көлеміндегі ұсыным хаттар.[[2]](#footnote-2).

*Жұмыс органы және (немесе) Комиссия қосымша құжаттарды сұратуға құқылы (мамандықтар бойынша, оның ішінде ҚР ЭМ бекіткен жоғары және жоғары оқу орнынан кейінгі білімі бар кадрларды даярлау бағыттары, техникалық және кәсіптік, орта білімнен кейінгі білім берудің неғұрлым сұранысқа ие мамандықтары мен біліктіліктерінің тізбесі бойынша оқитын (түскен) кандидаттарға артықшылық беріледі).*

1. 1 (бірінші) курсқа түсушілер үшін және білім алушылар үшін алдыңғы оқу жылындағы GРА көрсетілген транскриптті ұсыну қажет (білім бағалаудың өзге жүйесі жағдайында оқу бөлімімен расталған анықтаманы ұсыну қажет). [↑](#footnote-ref-1)
2. Осы конкурс аясында "магистр" дәрежесін алуға студенттердің төлемі мен саны бойынша белгілі бір шектеулер қойылады. [↑](#footnote-ref-2)